
DIN LARG 


DIN LARG 


Eu urc spre culme. .. Mi-a rămas în urmă 
Noroiul prins în putreda-i osândă 
Infrigurata patimilor turmă 

Cu chiot lung de ’ntrecere flămândă. .. 


Eu urc... Acolo jos în adâncime 
Aud vieata ce-și întinde hora; 

E necurmatul cântec din vechime. 

Il ştiu... mai bine n’o să-l știe nime, 
Căci am băut din cupa tuturora 

Și l-am plătit cu lacrimi și cu rime... 


Acum în drum când mă opresc vreodată 
Și fac popas la nouă cotitură, 
Privelistea din înălțimi s’arata 

Atât de ’ngusta, strâmbă și ciudată, 

Cu valul ei de dragoste şi ură, 


DIN LARG 


Că orice pas de mergere nainte, 
Imi năruie-o aducere aminte, 

Imi frânge-un glas, un zâmbet, o icoană... 
Din câte jos m'au urmărit în goană... 


Si tot asa... de-acum o să-mi rămână 
Aceeaşi țintă fără de zăbavă, 

Să-mi usurez povara de tarana 

Să-mi cer de sus paharul de otravă! 


Jur împrejur e largul care cântă, 

Е soare ?п cer, e sărbătoare sfântă 
Şi n vreme ce mi-a amuţit pământul 
Fiorul păcii ’n suflet mi se lasă, 
Eternitati îmi flutură veştmântul ; 
Simt Dumnezeu cum mă primeşte ’n casă... 


Mai sus!... Mai sus!... Cetățile de stele 
Cuprind rotirea gândurilor mele, 

$1 ca un sân ocrotitor de mamă 

O năzuință proaspătă mă chiamă: 


— Neprihănită, mândră poezie, 
Lumină albă pururi adorată, 
Ascultă-mă cu ruga mea târzie, 

Şi fă pe veci în minte să-mi tresalte, 
Strălucitoare, rece şi curată, 
Singurătatea culmilor înalte... 


PROFETUL 


Am fost proroc pe drumul din pustie 
Când zilele mureau nemângăiete, 
Am fost proroc, izvor de apă vie, 
Toţi m’ati băut de friguri si de sete. 


Un vaer surd din veacuri depărtate 
Venea la mine ’n noapte să mă cheme, 
Si mă găsea cu buze ’nfrigurate 

Din plânsul vostru împletind blesteme. 


Пой flămânzi de pâine $1 de soare, 
In carnea mea eu v'am dospit fiorul, 
Si despicând a vremilor vâltoare 
Prin graiul meu vorbea Mântuitorul. 


Insângerat v'am răscolit cărare 

Cu inima, cu pumnul si cu dinţii, 
M’am îmbrăcat în neguri şi pierzare 
Ca să vă dau limanul biruintii... 

PROFETUL 


Când valul meu s'a revărsat pe uliti 
O clip” abia, din larga lui năvală, 
Din mii de guri, din strigăte şi suliti, 
l-am auzit cântarea triumfală. 


O sgură neagră i-a rămas în urmă. 
Ce mic e azi alaiul tuturora! 
Străină mi-e biruitoarea turmă 

Cu tot noroiul unde-și joacă hora. 


Un chiot strâmb îmi urlă la fereastră 
Norocul lui mă mustră şi mă doare, 
Nu-i visul meu în fericirea voastră, 
Eu, am vestit o altă sărbătoare. 


Ма ’ntorc din nou spre culmi de-odinioară 
Ca să nu-mi sfarm o sfântă profetie, 

Cu ce mai am din vechea mea comoară 
Lăsaţi-mă să plec iar în pustie... 


ISUS PE VALURI 


In noaptea-aceea neagră și târzie 
Călătorea departe uraganul, 

Cu repezi pași împinși de vijelie, 

Cu repezi pasi de repede pierzare, 
Când peste-albastra apelor mânie 

S’a deslușit Isus Nazarineanul, 

Cu bratu ’ntins spre binecuvântare... 


Apostolii, cu teamă si mirare, 

Și °п preajma lor ingenunchiat poporul, 
Infiorati de mândra arătare 

Stăteau la mal, privind pe 'nvățătorul 
Ce-alunecând pe-a undelor cărare, 
Inainta prin trăznet și genune... 


Pe urma lui, supuse de minune, 

Pe rând primind cereasca lui mustrare, 
Se potoleau furtunile nebune, 

Si firea "ntreagă-i resimțea fiorul... 

ISUS PE VALURI 


Scăpau corăbii prinse de vâltoare, 

Din nou vieata se ’ntorcea pe valuri, 
Când păsări albe, reluându-și sborul, 
Pescarii veseli năzuiau spre maluri... 


Și `n vreme ce fiinta-i zâmbitoare 
Impurpurată ’n sfânt” aureolă 

Se prelungea topită ?п depărtare, 
Strălucitoarea cerului cupolă, 

Cu praf de stele luminând decorul, 
Se aprindea mai tare, tot mai tare, 
Ca să apară 'n drum Mântuitorul, 
Semănător de liniște pe mare! 


Legendă veche, plină de ’ntelesuri 
Ce-ai luminat prin veacuri de rugină, 
Si "n rătăcirea negrelor eresuri 

Ai mângâiat singuratati sihastre, 
Legenda veche, floare de lumina, 


Azi tot mai mult cu taina ta mă ’mpresuri... 


Corăbier bolnav al vremii noastre 
Mi-e prora frântă și sdrobit catargul, 
De-atât potop de vifor şi dezastre, 
Dar ochii mei tot mai visează largul... 


ISUS PE VALURI 


Te chem deci, blând îmblânzitor de fiare 
Tu care împaci hotare cu hotare 

Si picuri dulce liniștea uitării 

In bietul suflet văduvit de mamă; 


Ori-unde esti, și orisicum te chiamă, 
Tămâia mea de ucenic te-asteapta 
Stăpân măreț al valurilor mării, 

Tu care ’nfrani în adâncimi vulcanul, 
Prea milostive Crist de legea nouă, 


Spre tine 'n noapte ruga mi se 'ndreaptă.... 


Şi mi te-arată iarăși oceanul 
Cum întinzându-ţi mâinile amândouă, 
Spui lumilor cuvântul: Pace vouă! 

POETUL 


El nu-i canar de colivie, 

Nici câine paznic de ogradă, 

Nici cal de ham, bun de corvadă, 
Nici vultur de menajerie... 


Demult în noaptea cea dintâie 
Când ochii lui au prins să vadă, 
Era o noapte de baladă 

Cu cer rănit de vijelie. 
Superba morţii serenadă 

Cânta pe-a mărilor pustie 

Si n zarea neagră-plumburie 
Urla un lup flămând de pradă, 
Iar dintr'a norilor grămadă, 
Un fulger groaznic de mânie 
Se ascutea în drum să cadă 

Pe nişte lanţuri de robie. 


POETUL 15 


Atunci ursita care scrie 

Cărarea din copilărie, 

Simtind a cerului dovadă, 

Și-a zis zâmbind cu ironie: 

— Nu-l fac canar de colivie, 

Nici câine paznic de ogradă, 

Nici cal de ham, bun de corvadă, 
Nici vultur de menajerie . . . 


91-а scris in carte: 
Poezie ! 


STEJARUL 


Pe vârf de deal în largul de zăpadă, 
Bătrân stingher stejarul e de pază, 
Subt bolta lui vin corbii de s’aseaza 
Cand umbrele ’nserarii prind sa cada. 


Jur-imprejur е gol, e frig, e groază... 
$’a lupilor flămândă serenadă, 

Din când în când, în noapte-i dă dovadă 
Că ’n depărtare, ura mai veghiază. 


El, mut si blând, stă fără să se ’ncline, 
Acolo unde ’n vifor $1 urgie 
Blestemul rădăcinilor îl tine... 


Cu împăcare înfruntând povara, 
Infăşurat în vechea lui mândrie, 
E neclintit: visează primăvara ... 


РАСЕ 


Eu port adese ’n mine-o închisoare 
In care strigă făcători de rele, 

Din negura adâncurilor mele 

Ei vin flămânzi de aer si de soare... 


De câte ori îmi bat după zăbrele 


Și-ar vrea să frângă vechile zăvoare . .. . 


I-aud cum cer în depărtări să sboare 
Cu glas dogit, cu urlete rebele... 


Dar totdeauna, pocăita minte, 
Temutul paznic, fără de iertare 
Nemilostiv le iese înainte. 


Inchide porți cu mâna-i pricepută 
51 'n urma ei în suflet reapare 
Aceeași pace veștedă si mută. 


REGINA ELISAVETA 
LA 70 ANI 


E sărbătoarea batranetii în car-un zâmbet de Regină 
Ne spune azi cea mai curată poveste-a firelor cărunte, 
E-a tinereţii sărbătoare la care-o lume azi se "nchini, 
Căci niciodat’ zăpada vremii n'a nins o mai senină 
[frunte . . . 


O ploaie de lumină albă în larguri de pământ se 
['mparte, 

Magia versului coboară din preajma unui tron de 
[aur, 

Si ne 'ntrebăm în clipa asta ce-ţi strălucește mai 
[departe: 

E oare stema ta regală, ori e cununa ta de laur? 


De lângă Rinul care-odată urzea visarea ta bălaie 

Si pân” la marea ce răsfrânge acum argintul tău din 
[plete 

In case cu tavanuri scunde te simte-a inimii bătaie, 

Pe Tine care-ai fost crăiasa durerilor nemângâiete... 


REGINA ELISAVETA 19 


De-aceea vin din munţii vineti cu creștetul înfipt în 
[stele 

Din câmpuri cu sclipiri de seceri, de grâu şi de 
[oftaturi pline 

De-aceea vin să tie praznic atati bătuți de zodii 
[rele ... 

— Nu te mira că ’n ziua asta ne îndreptăm si noi 
[spre Tine... 


Din ţara unde numai basmul ne spune că mai sunt 
[crăiese, 

De unde buzele-ar fi mute, de n'ar fi cântece de jale, 

Din tara unde-un tort de moarte încet de-atatia ani 
[se tese 

Azi sboar’ un vis muiat în lacrimi la pragul batranetii 
[Tale. 


Tu care-ai plâns amarul lumii l-auzi cum bate la 
[fereastră, 

Simti câte doruri nerostite din glasul năbuşit te 

j [chiama, 

Tu știi că pravili nu ne lasă să-ți zicem azi Regina 
[noastră 

Poetă ce-ocroteşti orfanii, primeste-ne să-ți zicem 
[mamă. 

1883—1933 


Intâiul Rege-aici în brazi sub creste 
Şi-a prăznuit în piatră biruința, 
S’asemeni lui Manole din poveste 
La temelie și-a zidit credinţa. 


De-atunci, sirag, cincizeci de ani trecură, 
Potop de sânge le-a ’nrosit veleatul, 
Si-un vis slăvit de-a veacurilor gură 

S’a izbândit, de-a-lungul si de-a-latul. 


— < Bătrâne Domn, azi vin să-ți văd sălașul 
« Şi cer роуа{а Ta să-Mi reînvie, 
«Eu, Regele, nepotul şi urmașul, 
«Al treilea în Scaunul de domnie. 


« Spre depărtări azi ochii mei se ’ndreapta 
«$i vorba mea dau chezășie vouă, 

«Са voiu clădi cu cumpănire dreaptă 
«Pe ziduri vechi o Românie nouă »... 


RASBOI 


DE PROFUNDIS 


Nu mai sunt șesuri netede în ţară 
Câmpii de grâu ca marea ’nselatoare, 
Intinse miristi fără de răzoare, 

Ce ’n strălucirea razelor de soare, 
Işi legănau în pragul altor zile 

Cu leneş ritm, podoaba legendară ... 


Nu mai sunt sesuri netede în tara, 
Căci pretutindeni au crescut movile, 
Să ’nsemne drumul morţii călătoare, .. 


Movile, tristă zestre funerară, 
Biserici noui, turnuri de schelete, 
Morminte multe și nemângâiete, 
Tăcute urne, tainice coline, 
Grozave peşteri, ce 'ngropaţi ruine, 
Voi răsăriţi pe lanul plin de spice, 
In umbrele amurgului de vară, 

Ca niște pumni ce vor să se ridice 
Să spargă bolta zărilor albastre . . . 


DE PROFUNDIS 


Infricoşate-s pivnițele voastre, 

Vulcani aprinşi le dorm în măruntaie, 
Credinti şi doruri, râuri de văpaie 

Din uri şi patimi prinse ’n jurăminte: 
E toată goana sângelui fierbinte, 

E tintirimul plin de oseminte, 

Ce s'a umplut din câmpul de bătaie... 


O iarbă moale, proaspătă și grasă, 

A îmbrăcat c'un verde de mătasă 
Aceste culmi ivite pe câmpie, 

Din haina lor râd flori de păpădie, 
Dar jos, subt stratul țarinei mănoase, 
Ele închid o vastă ’mparatie 

De nazuinti, de carne si de oase... 


Sunt morţii noștri inclestati sub glie, 
Nenumărate trupuri sdrentuite 

De fier şi plumb, de-a cailor copite, 
In furtunoasa luptelor năvală. 

Sunt cei căzuţi în clipa triumfală, 
Biruitorii câmpului de plângeri, 

Cari murind zâmbeau în agonie; 

Sunt macinisul negrelor înfrângeri, 

Bieti mucenici ce 'n hora de obuze 

Cu pieptul gol au vrut să ’nfrunte valul 
Şi-au fost striviti cu blestemul pe buze; 
Sunt umbrele ce-a asvârlit spitalul 

Din patul lui subt huma milostivă, 


DE PROFUNDIS 


Ologi si ciungi muscati de mitraliere, 
Cu chipuri reci şi strâmbe de durere; 
Sunt gloata tristă, morţii fără lupte, 
Cei inghetati de frig în straie rupte, 
Cei oropsiti de foame și de boală... 


Toţi infratiti în neorânduială; 
I-acopere pământul, deopotrivă. 


Străine, tu culegător de grâne, 

Tu ce-mi cutreeri țara după pâne 

Și 'nfășurat în nepăsare crudă 

Iti porţi în larg privirea fără milă; 
Nu te opri întrebător în cale, 

Când treci pe lângă tragica movilă, 
Vorbeşte 'ncet să nu mi te-audă, 

Nici să priceapă umbletele tale, 

Ce-ar răscoli în adâncimi vulcanul . . . 
Ia tot belşugul holdelor cu tine, 

Nici nu gândi, că ’n snopii ce vei strange, 
In orice bob avem un strop de sânge; 
Tu satură-ți cohortele păgâne, 

Dar fugi grăbit în drum printre coline, 
Căci n'are iadul draci să-l mai înfrâne 
Când s'a porni de-acolo uraganul! .. . 
laşi, 1918. 

POVESTE VECHE 


De câte ori vremea cu sânge ne-adapă 
Obida din cronica Ţării, 

Aceeaşi poveste de veci se desgroapă 

Şi strigă în noaptea uitării. 

Ea spune de oameni, de câmp și de munte, 
De tine, prostime săracă, 

Ursită să fereci din trupuri o punte 

Ce nu pot duşmanii s’o treacă. 


De voi scriu mosnegii pe foi de ceasloave, 
La fel îşi insirue slova, 

Neculce la carte, şi Vodă ’n hrisoave 

In Tara de jos și 'n Moldova, 

E lege bătrână, şi legea-i păstrată, 

Să dati voi pământului moaşte, 

Căci multe potopuri hotarul ne-arată, 
Dar zid, numai unul cunoaşte. 


POVESTE VECHE 


Asa ne pazirati străvechea moșie 

Cu braţe de plug și de sapă, 

De-atâtea ori moartă, dar pururea vie 
Tot viforul noastru ne-o scapă. 

Si astăzi când moartea o simt la fereastră 
Povestea aceeași rămâne: 

— Luaţi aminte, boieri dumneavoastră, 
Să știți să ne-o spuneţi si таіпе!... 

Iași, 1917. 

PĂMÂNT ŞI CER 
1 


Pământ, pământ... Ogradă vinovată 
C’un furnicar la orice cotitură, 

Cu măruntaie putrede de ură, 

Povestea ta o știu... e neschimbată ... 


Așa, muncit de-o tainică arsură, 
Râvnind o nouă jertfă ’nsangerata, 
Flămând şi rău, așa mi te arată 
Din moşi-strămoși a veacurilor gură. 


De-aceea, 'nvins si obosit de tine, 
Cu sufletul chemat de zări senine 
De câte ori mă cerceta misterul, 


Eu, însetat de-o nevăzută tard, 


Smulgându-mă din haina ta murdară, 
Priveam în sus, mă mângâiam cu cerul... 


PĂMÂNT ŞI CER 29 


II 


Acolo ’n slavă, binecuvântate, 
Ardeau lumini sfintite din vechime, 
Era un templu unde n'a fost nime 
Din lumea asta plină de păcate... 


Altar aveam acolo ’n înălțime, 
Căci după poarta bolţii înstelate, 
Homer mi-a dat a zeilor cetate, 
Isus mi-a dat curata lui Treime... 


Putea oricât să stărue minciuna 
Aci în praf... căci ochii totdeauna 
Scăldându-se ’n tăriile albastre, 


Ма învățau în nopți de reverie, 
Că este sus în cer o armonie, 
Ce-i dincolo de patimile noastre . . .. 


ПІ 


Azi în zadar vrea inima bolnavă 

Să-mi prind’un vis din norii moi de seară, 
Azi umbrele amurgului de vară 

Miroase toate-a moarte şi-a otravă... 


Sbătându-se în goana lui de fiară, 
Pământul simt cum s'a urcat în slavă 
Maşina lui îmi uruie grozavă 
Spărgând a bolţii pace legendară... 

PĂMÂNT ŞI CER 


Rănit văzduhul tremura ’n răsfrângeri, 
Se duc din el popoarele de îngeri, 
51 ’n mintea mea un basm frumos se frânge! 


Nu mai eşti sfântă rază diafană, 

Căci cerul alb şi fără de prihană 

Azi e stropit cu pete mari de sânge... 
Iaşi, 1917, 


CEAHLĂUL 


Va fi 'ntr'o zi de primăvară 

Cu molcom svon în zări albastre, 
Când poate nimeni n'a mai plânge 
Faramitarea țării noastre. 


In negură de ani de zile 

Se va fi cufundat Calvarul 

Şi doar bătrânii de-or mai spune 
Pe unde-a fost de mult hotarul... 


Atunci se va urni de-odată 
Intr'un cutremur toată firea 
Si-un chiot surd din depărtare 
Va despica nemărginirea . . . 


De peste granița cea nouă, 
Ca o sălbatică urgie, 
Strigând spre țarina Moldovei 
Un munte s'a porni să vie... 

CEAHLĂUL 


Şi va să ’nsemne cronicarul 
Atunci o zi vijelioasă, 

— Ceahlăul n'a rămas la duşmani 
Ceahlăul s'a întors acasă. 

Chişinău, 1918. 


AFARĂ TRECE MOARTEA 


Afară trece moartea în goană peste ţară, 
I-atâta plâns si vaiet ş'atât blestem afară, 

Că brațul meu tresare si mă ’nfior, femeie, 
Ca mâna ta plăpândă în mâna mea să steie, 
Acum când trece moartea în goană peste ţară... 


N’auzi се munti de patimi ne strigă la fereastră, 
Să ne topim intr’insii si noi văpaia noastră, 

Un picur în pierzarea care-și întinde hora. 

Al tău nu pot fi astăzi, căci sunt al tuturora, 
Acum când munti de patimi ne strigă la fereastră... 


Ridica-ti ochii tulburi şi roagă-te, femeie, 
Ca svon de biruință să vie din transeie, 
Sa-mi scuture din suflet funinginea si ura, 
Să pot să-ți dau iar tie si inima şi gura, 
Ridică-ţi ochii tulburi şi roagă-te, femeie... 


VORBESC TĂCERILE 
Vae surdis! 


Acum când tunul nu mai bate 
Pe culme sus la Mărăşeşti, 
Vorbesc tăceri înfricoșate 

In largul țării românești. 


Intunecate valuri mute, 
Fără de glas, fără auz, 
Sunt mai grozave, mai temute, 
Ca viforul dela Oituz. 


Le poartă vântul primăverii, 
Si cresc și tulburate vin, 
Sporind furtunile tăcerii, 
Din Dorohoi la Severin. 


Pe urma lor bolnav pământul 
Resimte taină și fior, 

Otravă n'a avut cuvântul, 
Mai tare ca otrava lor! 


VORBESC TACERILE 


Căci nu sunt vorbe ?п{тагїра!е 
Să-l spuie-al inimii îndemn, 
Cum strigă braţele trunchiate, 


Cum plâng picioarele de lemn. 

IN BIVUAC LA AKERMAN 


Adie ’n soarele de-amiază 

Un vânt de secetă duşman, 
Batalionul cantonează 

Pe-un vârf de deal, la Akerman. 


Printre scaieti si polomida, 
Jos pe nisip lângă razor 
Sunt pustile in piramida 

Si sunt soldati in umbra lor. 


In largul zărilor senine 
Luceşte lacul solitar 

Şi solul stepei ucraine 
In depărtări peste hotar. 


Flăcăii zac întinşi pe spate, 
Olteni de fel din Mehedinţi, 
Cu ochii 'nchişi pe jumătate 
In ploaia razelor fierbinţi. 


IN BIVUAC LA AKERMAN 37 


Ce amintiri, ce griji, ce gânduri 
Le-or fi umbrind acest popas ? 
Că s'a făcut tăcere °п rânduri 
Și nu s'aude niciun glas... 


Târziu un fluier prinde-a zice 
O doină veche de pe Jiu, 

Din ochi dau lacrimi să le pice 
De-atâta jale si pustiu.,. 


O față doar se luminează 

In somn... e domnul caporal. 
— Nenorocitul se visează 

La Alba-Iulia `n Ardeal... 


Vinerea Patimilor, 1918 


HORA MORȚII 


Sus copii, în hora mare, 
Hora morţii cea cu spor, 
Dela Tisa pân' la Mare, 
Bateti straşnic din picior! 


Sus copii, lăsaţi hodina, 
Cântă tunul din vecini, 
Buruiana si neghina 

S’o stârpim din rădăcini! 


Sus copii, deschideţi focul 
51-1 urniti ca un şuvoi, 

Că nevasta şi norocul 

Prea ne-asteapta ’n sat la noi. 


Sus copii, întindeţi pasul, 
Dati navala rand pe rand 
Si grăbiţi să vie ceasul 
Biruintii mai curând. 


NOI 


INVIERE 


A fost o lungă jalnic? agonie 
Cu stingere de fiecare clipă, 
Mi-a fâlfâit pierzarea din aripă 
Peste întinsa nopții 'mpărăție. 


Drumet înfrânt de-a patimii risipă, 
Vâslaș bolnav purtat de vijelie, 
М'а doborit a valului mânie 
Gonind un vis ce nu mi se ’nfiripa. 


Erau să vie cioclii să mă °пргоаре, 
Când stând închis în casa mortuară 
Tu te-ai ivit la patul meu aproape. 


Atunci cu sfânta vieţii frenezie 
M'am ridicat din morţi а doua oară 


Și mi-am făcut din moarte-o cununie... 


VITA NUOVA 


Te-am dărâmat, hotar de-odinioară, 
Brau împletit din lacrimi si din sânge, 
Veriga ta de foc nu mă mai strânge 
Şi lanțul tău a încetat să doară. 


Trecutul însă tot se mai răsfrânge, 
Ca un paiangen tainic mă ’mpresoara 
Şi ’n inima mea fulgere coboară 

Din zilele ce mă ’nvatau a plânge... 


E în zadar! Din munții vechi de ură 
Eu nu mai simt nicio fărămitură, 
Pe veci în mine fiara a murit!... 


Iar unde-a fost nenorocirea noastră, 
Eu pretutindeni am câte-o fereastră, 
Ce stă deschisă larg spre infinit... 


TOVARASI 


Ii vezi tovarăşi... Liniştea de seară 
I-a împăcat... Cei doi copaci viseaza... 
Cu trupurile lor se ’mbratiseaza 

Si-o frunză nu-i pe ramuri să tresară. 


Pe semne-acum când luna luminează 
Ei se gândesc la vremi de-odinioară, 
La vifore si lupte ce ’ndurara 

De când pe culme-alături sunt de pază. 


Subt bolta lor cum stam, nu ti se pare 
Că sfânta noastră dragoste târzie 
Ne mai trimite-o proaspătă iertare ? 


Si nu simți tu în suflet începutul 
Unei vieți de nouă armonie, 


Acum când moare ’n depărtări trecutul?... 


PUSTIU 


Eu când mă uit în mine-arare, 
Sărmanul suflet mă 'nspăimântă, 
O casă goală mi se pare, 

O casă care nu cuvântă... 


In jur ograda stă pustie, 
Perdeaua la ferești e trasă, 
Jar într'un colt pare-că scrie: 
Stăpânul a plecat de-acasă! 


IN NOAPTE 


Acuma când în noapte la tine gându-mi port 

Mi e sufletul o casă din care-ai dus un mort, 

Tot mai plutește încă fiorul stinsei vieți 

Sunt urme de răsuflet ce-s scrise pe pareti... 
Dar e atâta umbră în golul ce-a rămas 

Si-atata întunerec se lasă ceas cu ceas 

Că dornic să se spargă pustiul mut si sec 

As vrea să-mi nărui casa, — s’o nărui si să plec... 


STRIGOII 


Case putrede, bătrâne 

De rușine și păcate, 

Case negre dărâmate 
După voi ce mai rămâne ? 


Sunt strigoii din vechime 
Prinsi in var și 'n cărămidă, 
Să-i alunge, să-i ucidă 

Nu e’n stare încă nime... 


Cu răsuflete de ură, 

In scrâșnirea lor flămândă, 
Ei se ’nsirue la pândă 

Pe la orice cotitură. 


Orişicât de înainte 

Noi împingem carul vieţii, 
Ei stropesc în ochi drumeţii 
Cu ţărână din morminte. 


STRIGOII 47 


Stati cu mâinile-amândouă 
Mesteri mari în apărare, 
Căci strigoi, cu mic cu mare, 
Vor să strice casa nouă... 


TRISTIA 


Tristetea mea, adâncă mare 
Fără de margini, fără fund, 
In largul ei fără hotare 
Atâtea vifore s’ascund... 


Tristetea, zestre de-o vieata, 
M’a petrecut de obicei, 
Tăcută peșteră de ghiata 
Atât de frig е п umbra еі... 


Tristetea ce zambeste mută 

Din ochii mei când ne ’ntalnim, 
Cu taina ei nepricepută 

Mă chiamă azi în tintirim... 


BREVE SOGNO 


Ce mort frumos s'a deşteptat în mine 
Subt farmecul atingerilor tale... 
O stea s'a smuls din negura din vale 
Și-a răsărit o floare pe ruine... 


Cu "nfrigurări de visuri triumfale 
Viața iar mi-a fulgerat prin vine 
Si tainice nemărginiri senine 

Mi s'au deschis strălucitoare ’n cale... 


Femeie, tu, solia primăverii, 

Tu mi-ai vrăjit misterul învierii 

Și oaza magică dintr'o Sahară, 
Unde-am murit pe veci a două oară. 


DEPARTE 


Şi-acuma când pământul și apa ne desparte 

Tu-mi vii tot mai aproape, cu cât plec mai departe 
Şi-aice firea 'ntreagă numai de tine-i plină 

Şi ?n jocul ei de umbre si ’n jocul de lumină, 

Ori unde mă mai chiamă un strop razlet de vieata 
Tu vii şi pretutindeni esti pururea de fata... 

Si azi mi te apropii... lar mi-ai pătruns în casă 
Din liniștea ’nnoptarii tăcerea ta m'apasă. 

Te simt tot mai aievea și-atâta de fierbinte 

Cum simte ucigașul aducerea aminte . . . 

Eşti tu ca totdeauna, din nou îmi pari mai vie 
Trecutul ca o fiară din neguri reînvie... 

Mi-ai destrămat iar tihna, mi-ai sugrumat răgazul, 
Răsufletul tău moale mi-a ’ncolacit grumazul, 

Mă strânge ca un şarpe cu solzii de văpaie 

Si rostul tău îmi umple tot golul din odaie... 
Din raza care trece ferestrele deschise 

Imi flutură cuvinte odinioară zise 


DEPARTE 51 


Mi se desfac prăpăstii din golul nefiintii 

Aud cum patimi negre se sfâșie cu dinţii . . . 
Răsare-o glumă, un cântec, un zâmbet ori un vaier, 
Mă năvălesc într'una, se sbuciumă, se ’ncaier 

Si dintr’odat’ paretii par căptușiţi cu soapte... 
Ce groaznică orgie е °п fiecare noapte!.. 


САМТЕС 


Eu ţi-am făcut un cântec, o salbă împletită 
Din umbră si lumină, din patimi şi din stele, 
Iubirea mea păgână pe veci nepovestită 

Cu zestrea ei întreagă i-o dau cântării mele. 


Eu ţi-am făcut un cântec să te petreacă ’n cale 
Să-i simţi arzând la tâmple suflarea de otravă, 
Să reînvie noaptea în visurile tale 
Imbratisarea noastră flămândă și bolnavă. 


SUFLETUL 


Ti-e sufletul o mare ’nviforata 

Si ’n ochii verzi ce-mi strălucesc în cale, 
Eu vad ca ’n două vârfuri de pumnale, 
O tristă hecatombă "'nsângerată, 

Intreagă jertfa biruintii tale. 


Pe mine-adâncul apei mă ’nfioara 
Cu tainele ce nu le știe nime, 

Din undele ce suie şi coboară 

Imi reînvie basmul cu-o comoară 
Ascunsă jos acolo ’n adâncime. 


Drumet chemat de viforele mării, 
Cum m'am oprit rătăcitor pe maluri, 
Simt fulgere în purpura "nserării 

Si `n noapte-aud suspinele chemării 
Luntrasilor, cari vor pieri în valuri... 


CĂRBUNII 


Cărbunii când ti-or arde 'n vatră 
In seri de ani târzii și goi, 

Tu stând la lespedea de piatră 
Să te gândeşti c'am ars și noi... 


Iar când din ochii de jăratic 
Vor tresări scântei-scântei, 

Să ştii că visul meu sălbatic 
S’a mai aprins odată ’n ei. 


СНЕМАКЕ 


Subt zidul alb al mânăstirii 
Unde-ai închis un scump noroc, 
Cu slovele muiate ’n foc 

Ţi-ai scris chemările iubirii... 


Eu le cetesc... şi dintre sire 
Ţi-aud chemările de dor 

Ca fulgere ce cad în sbor 
Spre turnul vechiu de mânăstire . . 


MUNȚII 


Trup sfânt din trupul ce se frânge, 
Voi munti de brad si de stejar, 
Străjeri ai ţării care plânge, 

Plin de poveşti şi plini de sânge, 
V’au surghiunit peste hotar. 


Nu ştiu, la cronică nu scrie, 

De când avem același rost... 
Aţi mai rămas voi mărturie, 

Azi numai frunza voastră” ştie, 
Să spuie nunta cum ne-a fost... 


PARIS 


Parisul, magică făclie 

Cum n'a mai luminat pe cer, 
Parisu 'n mintea mea învie 

Si frigurile lui mă cer. 


Parisul chiote si arde 
Cuprins de-al patimilor stol 
Cu clocotul din bulevarde 
Imensa harf’ a'lui Eol. 


Parisul din povestea” noastră 
Prinzând misteriosul val 

O să ne cânte la fereastră 
Măreţu-i cântec nuptial... 


AŞTEPTARE 


Trei trandafiri într'un pahar, 
Trei trandafiri în floare, 
Curati ca de mărgăritar, 
Te-au asteptat ieri in zadar 
Să-i prinzi în cingătoare . . . 


Te-au așteptat, sărmane flori, 
In liniştea mea moartă 

Si 'ngălbenite de fiori, 

S’au scuturat de câte ori 
Fosnea un pas la poartă. 


Amurgul vinetiu de-April 
Imi rătăcea prin casă, 
Când frunzele tiptil-tiptil 
Ca nişte lacrimi de copil, 
Cădeau încet pe masă. 


O RAMURĂ INTÂRZIATĂ 


Nu ţi-a fost dat să vezi vreodată 
Când toamna palidă coboară, 
Intr’o grădină despoiată, 

O ramură întârziată 

Ce-a înflorit a doua-oară ? 


Nu te-ai oprit atunci în cale 

Să te întrebi ce taină oare, 
Ascund înțelepciunii tale 
Infriguratele petale, 

Ca mâine stinse, fără soare ?... 


51 dac’o blândă ’nduiosare 

Ţi-a frânt o clipă °п ochi lumina, 
Cum stai asa întrebătoare, 
Uitându-te la biata floare 

Ai înțeles a cui e уша? 

O RAMURĂ INTÂRZIATĂ 


E raza, care toamnei mute 

I-a dat fiorul primăverii 

Si’n preajma morţii abătute 

A picurat pe neștiute 

Un strop din cântecu ’nvierii... 


TRECUTUL 


S’abat mustrări din altă vreme 
Din vremea când nu ne știam 
Si vin pe nume să mă cheme, 
Să-mi strige nopțile la geam, 
Ca o pădure de blesteme... 


Trecutul tău de-odinioară, 
Prăpastie cu multe guri, 
Cu întrebări ce mă ’nfioara, 
Cu serpuiri şi cotituri... 
Trecutul nesătulă Пата... 


Trecutul umbră vinovată, 
Tâlhar scăpat de subt zăvor, 
Din cripta lui întunecată 

Se furișază călător 

Şi lângă patul meu s'arată. 

TRECUTUL 


Trecutul, cioclu de morminte, 
Sinistru oaspete de-amurg, 
Neguţător de jurăminte, 

Din haina-i ciuruită curg 

Drept sdrente, aducerile-aminte . . . 


El vine tainic să desgroape 

Tot ce-am închis în tintirim, 
Ne-aduce lacrimi în pleoape... 

— Dă-mi mâna ta, să-l gâtuim, 
Trecutul, când îl simţi aproape... 


APUS 


Duminecă. Nu-i nimeni pe aleie, 

Şi `n împietrita pace vesperală, 
Străvechiul parc îmi pare o catedrală, 
Altarul ei, un strat de orhideie. 


Muiat în blânda florilor sfială, 

Jos, soarele s'a mai oprit să steie, 
Cele din urmă roșii curcubeie 

Se frâng pe-o albă cruce sepulcrală. 


Apune-apoi... Lin, una câte una, 
Vin umbrele peste copaci sa cada, 
Pan’ ce târziu din lac răsare luna. 


Lumina-i rece scaldă palmierii, 
Când noi, ca doi eroi dintr'o baladă, 
Sorbim imensul cântec al tăcerii... 


Palermo, 1921. 


DIN VIEATA 


In largul mării fără margini, în largul mării 
[sbuciumate, 
Se întâlniră două scânduri din două vase sfărâmate. 


Sărace mărturii răzlețe ale-unui drum dup’o comoară, 
Le-a fost urnit aceeași vraje din portul lor 
[de-odinioară. . . 


Din două parti tăindu-şi cale credeau în unda 
[milostivă 

Când tot același brat de vifor le-a frânt catargul 
[deopotrivă. 


Deodată s'au oprit în goana de năzuinţi spre-o lume 
[nouă, 
Deodată albele corăbii se cufundară amândouă . . . 


Solii pribege ale morţii rămase cele două scânduri 
Purtând pe ape fiecare același trist popor de 
[gânduri ... 


DIN VIEAȚĂ 


S’au prins alături când simtira că tot acelaşi :va] 
[le saltă 

Si azi brăzdând nemărginirea merg înfrățite 
[laolaltă . .. 

RESURRECTIO 


Când trec umbrele *nserării 
Pânze de-argintat fuior, 
N’auzi spasmurile mării 
Cum ne strigă ’n hora lor? 


Din păgâna și adânca 
Undelor imbratisare, 
Dintr’un val ce sparge stânca 
Un fior prelung tresare... 


Рагс’о taină se ridică 

Din primejdia de apă, 

Ochii tăi supuși de frică 
Vreau cucernic s’o priceapă. 


Eu o ştiu atât de bine 
E povestea de demult, 
Din uitate vremuri vine 
Inc’odata s’o ascult. 


ТЇВЇ МАКЕ 


Atâţia ani isi strecurară convoiul lor pierdut de clipe, 

Din ziua când ne despartiram de soapta-ti 
[ademenitoare, 

Şi azi același demon bate deasupra noastră din 
[aripe, 

Păgâna patimă flămândă tot mai sălbatică ne 
[doare ... 


Curând iar vom veni la tine striviti de vechea 
[’mbratisare 

Să oglindim acelaşi vifor în larga ’ntindere 
[albastra, 

Si să ’ntrebim un val să spuie: ce e mai sfântă si 
[mai mare 

Е vegnicia ta de unde, ori e eternitatea noastră ? 


5% 


DE PROFUNDIS 


Din sufletul meu, peșteră uitată 

Cu scorburi multe văduve de soare, 
Tăcerile mai strigă câte-odată 

Ca niște robi rebeli în închisoare. 


Sunt visuri, patimi, cântece pierdute 

Si întrebări nedeslegate încă, 

Tot tintirimul vieţii mele mute 

Ma chiam’ atunci cu matca lui adâncă. 


Dintr’o poveste mândră şi păgână 
S’abat frânturi de straie sdrentuite, 
M’ating răzleţ cu taina lor bătrână 
О clipă-abia şi negura le ’nghite. 


De fiecare plânge-o agonie 

Şi flutură o umbră de mustrare, 
Nemilostivă volbură târzie 

Cu ghiara ei mă sapă şi mă doare. 


DE PROFUNDIS 


Așa pe rând, sălbatice și crude 
Mă urmăresc tăcerile deşarte, 
Dar anii trec și glasul lor s'aude 


Tot mai încet şi tot mai de departe. 


Riva, 1929, 

LA MAL 


Sus munte de piatră cu fruntea de var 
Jos lacul o pânză albastră, 

La mal lang’o masă cu flori în pahar 
Noi doi cu mutenia noastră. 


Atâta repaos şi-atâta fior 

Plutesc peste apele-afunde, 

Că taine din vremi ce de mult nu mai dor, 
Azi plimbă tăcerea pe unde. 


Din soarele-apune blând raze se scurg 
Spre trei chiparosi să se ’nchine, 

Trei sfeşnice stinse, uitate 'n amurg, 
Pe-un umăr de templu ’n ruine... 


Cum stăm strânși alături și buzele tac 
In liniștea fără cuvinte, 

Ca albe corăbii pribege pe lac 

Ne leagăn” aduceri aminte. 


LA MAL 


51 `n vreme ce umbrele nopţii cobor 
Si gâlgâie apa la scară, 

Departe, trecutul, bătrân cerșetor, 
Ne cântă umil din ghitară. 


Riva, 1930. 

MARE AETERNUM 


Eterna mare, ca şi odinioară 

Fără hotar şi fără de hodină, 

De întrebări şi neastâmpăr plină, 
Azi goana mea la malul tău coboară. 


Cu tresăltări de ape și lumină 

Oglinda ta prelung mă înfioară 

Si 'nchise răni încep din nou să doară 

Din flăcări vechi ce °п mintea mea se 'mbină. 


Pe rând, pe rând, eu simt cum reînvie 
Cantata parcă ’n surle si chinvale 
Uitata noastră mare ’mparatie. 


Şi nu mai știu ce mi se par mai grele, 
Povetele nemărginirii tale 
Sau tainele adâncurilor mele... 


TREC CLIPELE 


Trec clipele ... mărgele înșirate 
Pe-un tainic fir, de-o mână precurată 
In goana lor de visuri argintate 
Vieata mea se risipește toată... 


Când simt că bate moartea din aripe 
Eu mă opresc să-mi văd întreaga salbă. 
Si văd atunci că tortul meu de clipe 
L-a depănat aceeaşi mână alba... 


PAX NOBIS 


Când cade-amurgul la fereastră 
Cu joc de umbre, cu fiori, 

El ne găsește ’n casa noastră 
Tovarăşi muţi şi visători. 


Cu ochii călători departe 
Cum stăm alături amândoi, 
Un şir de veacuri ne desparte 
De-al vremii chiot și noroi... 


Ca ’ntr’o cetate legendară 

Noi ne-am închis după oblon, 
Din valul ce se strig” afară 

Nu ne pătrunde niciun svon... 


Se 'nşiră clipele curate 

Fără trecut și viitor, 

E tainica eternitate 

Ce trece-asupra noastră ?п sbor. 


РАХ NOBIS 75 


Si-atunci in sfanta serii pace 
Noi am uitat, de mult, că sânt 
Atât amar de dobitoace 
Rumegătoare pe pământ. 


ASTAZI 


AM FOST... 


Am fost logodnicul durerii, 
Cobzarul cu aceleași strune, 
Ce-şi ţese cântecu 'nvierii 

Din stihuri de îngropăciune . . . 


In noaptea mea înviforată, 
Drumet îndrăgostit de soare, 
Am fost o harfă spânzurată 
Pe-o strașină de închisoare... 


Zidit din lacrimi și dezastre 
Eu am vestit o lume nouă, 
Voi mi-aţi dat vaierele voastre, 
Eu v'am dat inima mea vouă. 


In zile lungi de pribegie 
Biet rob lovit de biciul urii, 
Eu am purtat de-o veșnicie 


Prea mult blestem în cerul gurii... 

АМ ЕО5Т... 


Mirarea deci să nu vă prindă, 
Că azi subt tâmpla mea căruntă, 
Nu e nici zumzet de colindă, 

Nu sunt nici chiote de nuntă... 


POST BELLUM 


Pământ, pământ, stăpânul meu de-o vieata. 
Eu ţi-am fost slugă, ucenic si frate... 
Te-am proslăvit cu gene *nlacrimate 

In ruga mea de orice dimineaţă. 

Pământ, mi-ai fost duhovnic de păcate, 
Pământ, mi-ai fost tezaur de povata, 

Din lutul tău eu mi-am zidit altarul... 
M’am închinat la coapsa ta bătrână, 

La tine-am supt credință din țărână, 

Cu plânsul tău eu mi-am umplut paharul ... 


Pământ... Pământ... Azi te-ai schimbat la fata, 
Ca un bătrân cu cuvioasă barbă, 

Impins de-o tristă volbură târzie 

Dup’o spurcată noapte de beţie, 

Eşti necurat în orice fir de iarbă... 

Pământ, esti plin de-a patimilor sgură. 

POST BELLUM 


Acolo jos în negre măruntaie, 


Pământ... pământ... ai vinovată gură 
Tot te mai arde-a crimelor văpaie... 
Pământ... pământ... ai otrăvite roade, 


Nu-mi poti da astăzi cuminecătură ... 
Pământ... Pământ... Pe robul tău sloboade, 
Căci ochii lui cei dornici de mister 

Te părăsesc... s'au surghiunit în cer. 


CETIND PE BAUDELAIRE 


Mai recetesc o pagină bolnavă 
Din spleenul tău încarcerat în rime, 
In noaptea asta plină de otravă, 


Când nu mai râd, căci nu mă vede nime.. 


Mai recetesc și filă după filă, 

Par niște triste galbene petale, 

E pretutindeni brumă fără milă 
Si-atata toamnă ’n versurile tale... 


Ce turn înalt, strălucitor de ghiata 
Ti-e mintea ... Văd la orice cotitură, 
Cum câte-un picur proaspăt de vieata 
Primește-a morții cuminecătură . . . 


Pe rând, pe rând viziuni multicolore, 
Betiile cu-a lor apoteoza 

Mor în căderea vorbelor sonore, 
Când visu-si moaie aripa ’n nevroză. 


6* 

CETIND PE BAUDELAIRE 


Simt sufletul învins cum ti se frange, 
Un Crist cu pieptul sdrentuit de suliti, 
Pare-că văd cum ai stropit cu sânge 
Pe unde-ai fost, noroiul de pe шій... 


Cum stând așa cu coatele pe masă 
Uritu ’ncinge fruntea mea de ceară, 
Tar noaptea grea asupra mea îl lasă: 
— О lespede pe-o pace funerară... 





ASCULTÂND « MESSIAS » DE HÂNDEL 


Ca printr'un fum sfinţit de denii 
S'alungă umbră şi vedenii, 

S'aud mustrări, se strigă plângeri, 
Satana e gonit de îngeri, 

Păcatul vechiu din ziua ’ntaie 

Se scaldă ’n miros de tămâie, 
Din depărtate vremi tresare 

Si creşte ca o apă mare 

Cu svârcolirea lui desleagă 
Catapeteasma lumii ’ntreaga. 


KARLSBAD 


Sunt fără număr, mutre somnolente 
De ambe sexe, valuri nesfârşite 
Trec spre izvor, stomacuri obosite 
Din cele cinci diverse continente. 


Par un cavou arcadele boltite 

Subt ziduri sure, reci, indiferente, 

Când dintr'un colț răsună ’n vagi accente 
Un vals de Strauss cu note gâlgâite... 


Asa pe rând mulțimile s’aduna... 
Pe urma lor şi pasul meu s'abate, 
Da! Iată-l plin paharul meu cu apă... 


Incep să-l beau si liniştea mea gravă 
Schiţează parcă gestul lui Socrate 
Când a sorbit din cupa de otravă! 


МАКТЕМВАР 


Ce blândă ești, domestică pădure, 
Sub brazii tăi decenti nu mi se pare 
Că s'ar putea vocifera prea tare, 
Ori c'ar veni haiducii să mă fure. 


Bine crescută, n'ai asemănare 

Cu coastele Carpaţilor obscure, 
Unde e svon de clopot și secure 
Și unde iese ursul la plimbare... 


51 totuși pacea ta civilizată, 
Mi-a arătat cea mai cumplită fiară: 
— Pădure tunsă, rasă, coafată ... 


Vai, n'am s’o uit vedenia burgheză: 
— Un neamt enorm pe-o bancă solitară, 
Isi mângâia nevasta lui obeză... 


FRANZENSBAD 


In dup'amiaza silnică de vară, 

I s'a făcut un gol rotund în minte... 
Sunt fără şir imagini şi cuvinte 

Ce s'au pornit în juru-i să tresară. 


Pe scaunul ei de lene sedentară 
O năpădesc aducerile-aminte . . . 


„..А fost demult... La bal? ori înainte ?... 


Departe parcă picur’o ghitară . ... 


Incet, încet visării se supune, 
Când înnotând în soarele-apune, 
О ciocârlie isi înalță trilul... 


Ea doarme lin... Dar intr’o clipă, iată, 
Din vis femeia sare ’nfrigurata: 
— I se păruse c’a tipat copilul... 


CÂNTĂ MOARTEA 


Imi cântă moartea la fereastră 
Ca o vecernie ’n surdină, 

Imi cântă ’ncet povestea noastră: 
Un joc de umbre și lumină. 


Eu o ascult în noaptea mută, 
Din adâncimi îmi crește mare; 
Intreaga vieata petrecută 

La căpătâiul meu răsare. 


Și cum sub tâmpla mea fierbinte, 
O lume veche-mi reînvie, 

Nu câte-au fost îmi vin în minte, 
Ci câte-ar fi putut să fie. 


ÎN SAT 


CÂNTECUL CĂMĂȘII 


(Fragment) 


Eu sunt o biată, ieftină cămașe 
Sunt o sumară haină populară, 

De mii de ani de când mă îmbrăcară 
Eu sunt pudoarea plebei nevoiase. 


Eu m'am pornit din câmp de pe ogoare 
Din cânepa ce-au semănat țăranii... 
(Tatăl meu e unul Ioan al Anii). 
Mi-a tors în albe nopți de şezătoare 
Cu grabnic spor o ceată de neveste, 
Din gura lor ştiu doine plângătoare 
Si-am învăţat cu firul de fuioare 

Din fiecare fus câte-o poveste. 

Am fost ţesută la război în tindă 

Si m'a cusut încet o fată mare, 

M’a înflorit la mâneci cu mătasă 

Şi mâna ei a izbutit să prindă 

In arabescuri fine şi barbare 

CÂNTECUL CĂMĂŞII 


Toat’ aşteptarea dulce de mireasă... 
Jiu minte, vezi, când am ieşit din casă 
Si când la horă ’n vesela grămadă 
M'am prins întâi curată si frumoasă 
Cum străluceam în albul de zăpadă ... 


De-atunci în cruda anilor povata 
Câte-au fost date-asupra mea să cadă 
Ca niște păsări groaznice de pradă... 
Ce-aruncătură stearpă de vieata! 

Prin praf, prin fum, prin negură și ceață, 
Subt sulitele arşiței de soare, 

Ori în bătăi de vifor și ninsoare, 

Eu m'am sbătut o chinuită roabă. 

Şi zi cu zi din munca mea neghioabă 
Mă năpădiră râuri de sudoare ... 
Blesteme câte lung clocotitoare, 

Imi trimetea scheletul de subt mine, 
Subt vălul meu adăposteam ruine, 
Când glia neagr’o răsturnam cu boii... 


Şi `n drumul greu cum mă păștea duşmanul 


Mi s'au vândut itarii si sumanul 
Numai pe mine m'au iertat ciocoii . . . 
Azi, cum mă vezi săracă, nelăută, 
M’am sdrentuit, sunt galbenă şi neagră. 
Şi `n goana mea de toţi nepricepută 
M’am pomenit netrebnică și ruptă. 
Dar totuși poate-ti mai aduci aminte 

Că suptă-aşa de foame și de boală, 
Ca un drapel de ’nfricosaté luptă 
Pe când era bătaia mai fierbinte 

Eu sfârticată, tragică și goală, 

Am năvălit tranșeele nemtesti 

Am dat asalt, în câmp la Mărăşeşti. 


IN MINE CATE-ODATA 


In mine câte-odată eu simt: se face noapte, 
Din netrăite vremuri vin neguri să mă prindă, 
Strigări necunoscute și cântece și șoapte 

La casa mea colindă. 


In mine câte-odată țărani cu zeghea sură 
Si glume și ispite si tot ce știe satul, 
S'amestecă de-avalma roind in bătătură 

Si vin să-și tie sfatul... 


In mine câte-odată grea liniştea se lasă, 

Miroase-a izmă creata și-a flori de iasomie 

In vreme ce un popă cu barba cuvioasă 
Slujeste-o liturghie . . . 


TRECEA UN OM: 


Pe sub fereastra casei mele 
In largul drumului de ţară, 
Sub cerul alb stropit cu stele 
Trecea un om cântând aseară. 


Era un cântec care spune 
Durerile ce-adună anii, 

Trist ca un plâns de ’ngropaciune, 
Cum numai ei îl ştiu, țăranii. 


De unde oare călătorul 

Il adusese ’n sat la mine, 
Din ce mister pornea fiorul, 
Din ce adânc, din ce ruine? 


Il ascultam cum jalea-i blândă 
Deasupra văilor se ’mparte, 
Nemângâiată $1 plăpândă 

Ca o mustrare de departe. 


TRECEA UN OM 


Si cum se risipea "nainte 
Oftarea lui îndurerată, 

O clipă mi-am adus aminte, 
Că şi eu am cântat odată... 


BISERICUTA DIN ALBAC 


Bisericuta din Albac, 

Tu ești al vremurilor semn, 
Tot bietul nostru plâns sărac 

E 'nchis în trupul tău de lemn. 


Din ce-am cerut, din ce-am gândit, 
Atâtea rugăciuni cuprinzi, 
Și-atâta vis neizbândit, 


Subt vechiul tău tavan de grinzi... 


Tu ştii cum ne-am trudit stingher 
De-apururi fără crezământ 

La Dumnezeu acolo ’n cer 

Si la ’mparatul pe pământ... 


De-aceea ostenit acum 

De zile rele câte-au fost 
Bătrână te-ai pornit la drum 
Să-ţi deie frații adăpost... 

Rămâi aici, fă-ţi un popas, 

Fii sfetnic bun din veac în veac 
Și spune-acasă ce-a rămas 
Bisericuta din Albac! 

Florica 


VÂNT DE SEARĂ 


Casuta alba vinetie, 

Subt culmea verde-a unui deal, 
In noaptea mea de pribegie 
De ce mi te arati azi mie 
Casuta alba din Ardeal ? 


Ce val de umbre călătoare, 
Mi te-abate iar în gând? 
De ce-mi răsai stăruitoare 
De ce te văd acuma oare 
Mai limpede ca orisicand ? 


Pe semne dușmani te prădară, 
Pe semne duşmani ti-au dat foc, 
Şi-un strop din urna-ti funerară 
Tu mi-ai trimis pe vânt de seară 
Casuta fără de noroc... 


IN TINTIRIM 


In ţintirim la noi in tara 
Movile sunt în lung si ’n lat, 
O pace mută funerară, 
Te-apasă greu ca un păcat. 

In ele taina nefiinţii 

I-a prins subt milostiv zăvor, 
Pe toți сай au mușcat cu dinții 
Din tarina durerii lor... 


In ţintirim dorm munti de lava 
Inchisi subt lespezi de mormânt. 
Un cuib de ură și otravă 

E "n orice bulgăr de pământ. 
Тагапа tremură si 'nvie, 

Căci fiecare fir de lut 

Dospeste ’n el o vijelie 

Din câte ’n suflete-au bătut... 


In tintirim pe vânt de seară 
Sireaguri umbrele cobor, 

Sunt morţii cari se strecoară 

Și prin unghere ţin sobor. 
Grozavă oaste de schelete, 
Nebiruiti rătăcitori, 

Ei sfânta răzbunării sete 

Și-o împart în drum la trecători. 


In tintirim în nopţi albastre 
Când stelele pe cer s’aprind, 
Răsună plânsetele noastre 

Și zarea 'ntreagă o cuprind. 
Infiorată lunca geme, 

De bocet jalnic de femei, 

Ce spun din gura lor blesteme 
Când duc la groapă ghiocei. 


In tintirim mai sunt si cete 

De nesătui boi de pripas, 

Сагі rumega pe îndelete 
Călcând pe-un mort la orice pas. 
Și `n vreme ce sfarsiti de zile 
Noi lângă cruci ne tanguim, 

Ei pasc la flori de pe movile, 

Ei ni se 'ngrașe ’n tintirim. 


TRADUCERI 


PRIVEGHETORI SI CIOCÂRLII 


(după Petöfi) 


Vai, până când va trebui s’ascult 

Cum impletiti din razele de lună 
Cântări din vremuri de demult, 

Ce le-a 'ngropat cu valul ei uitarea ?... 
Si când stricati voi cuiburile voastre 
Din dărâmate cetatui sihastre, 

Unde v’ati pus la ’ntrecere nebună 

Cu huhurezi și bufnite 'mpreună ?... 
Demult. 

Demult v’ascult ; 

Cantati fără °псеѓаге 

Și "n ochii voştri tulburi 

Văd dulce ’nfiorare, 

Văd lacrima părerilor de rău... 
Neputincioase lacrimi fără roadă, 

Căci de minciună ochii-mi dau dovadă... 
Ce santeti doar’ voi toți pe câți v’ascult, 
Voi cântăreții vremii de demult ?. . . 

PRIVEGHETORI ŞI CIOCÂRLII 


Santeti tâlharii vechilor morminte, 

Ce desgropati a vremii moaşte sfinte 
Si desgropati ascunsul ei tezaur, 

51-1 dati pe prețul frunzelor de laur... 
Eu nu vă vreau cununa, nici mărirea, 
Miros de mort şi putregai e 'ntr'însa ... 
Se sbuciumă bolnava omenire, 
Truditu-i suflet cere premenire, 

Vedeţi, s'a smuls din pacea lui pământul 
Si vântul 

Deslănţuitei patimi trece ’n goană 

Si seceră bolnavi în orice parte... 
Vedeţi, un neam cum e ajuns de moarte, 
Cum alte cad, căci boala le supune... 
Si cine-mi spune: 

Se mai trezesc odată adormite 

Vieţile de semintii strivite?... 

Dar uite-acum în ziua de pierzare 
Lecuitor purcede să coboare, 

Nu-l știu, nu-l simt, nu-l vad omoritorii. 
A ta-i cântarea, orisice strigare 

De care astăzi struna mea tresare; 

Tu esti izvorul lacrimilor mele, 

Tu-mi esti povata vietuirii grele; 
Nădejdea mea spre tine se îndreaptă, 
S’atunci un leac durerii din vechime 

Si ranelor tămăduire dreaptă, — 

Eu glasul tău astept: viitorime! 

Iar voi intarziati poeţi: 
Тасеп! 


Тасеп! 

De-ar fi atât de ’ndurerat 

Ş'atât de dulce picurat, 

Ca glasul de priveghetori 

Al vostru cânt, 

Priveghetoarea-i soră cu amurgul, 
Iar pe pământ, 

Noi așteptăm toți revărsat de zori, 
Noi așteptăm suflarea dimineții 
Pe-a lumii temelii, 

Vrem să vestească soare cântăreții: 
Vrem ciocarlii! 


МОАРТЕ 
(după Carducci) 


Adânca noapte ’n veci nepricepută, 
Odihnă bun’ a lucrurilor toate, 

Ce dormi pe stânci de trăznet despicate 
Si 'nvălui drag livada ’n flori tesute; 


Voi flăcări vii pe boltă semănate 

Cu mândra voastră strălucire mută, 
De-o tainică poruncă nestiuta 
Pe-aceleasi căi de-apururi indrumate; 


Și lună tu, tu vitreg milostivă, 
Ce tuturor îți dărui deopotrivă 


Tremurătoarea pulbere-argintată : 


Răspundeţi voi ce-i rostul lumii noastre, 
Ce taină doarme ’n bolțile albastre?... 


Nici nu te misti, tăcere blestemată! . . 


POEZII 
(după Ady) 


I 


Eu am pornit din matca Tisei 
Cu mosteniri neinfranate 
Gonind cirezi de visuri oarbe 
Din splendida păgânătate. 


Se prăvălea ’mprejuru-mi lumea 
Intr'o sălbatică strigare 

Când eu tăcut și singuratic 
Căutam o armonie mare... 


Robust Apollo dela ţară 
Haiduc în goana tinereții, 
Chemat de dragoste și cântec 
Loveam cărările vieții... 


Azi nu mai am nici râs, nici glume, 
Nici dor de zâmbetul femeii, 

Май omorît evanghelistii 

Si oamenii si fariseii. 


П 


Eu vin dela malul râului Gange 
Cu visul ’mpletit din raze de soare 
Mi-e inima biată o floare de lotus 
Cu fine petale tremurătoare. 


Ce chiot și larmă la iaz lângă moară 
Ce mâini nodoroase lovesc din topoare 
Şi cum mă ucide sărutul sălbatic 

La marginea Tisei ce caut eu oare? 


III 


Pe taină în părăginire 

In larguri buruiene cresc... 
O știu câmpia ’ntelenita : 
Este ogorul unguresc. 


Eu mă cobor la sfânta huma... 
O roade ceva... Stau şi-ascult... 
Popor de ierburi otrăvite 

Unde sunt crinii de demult. 


Mă strâng sălbăticite vrejuri 
Când din adânc aştept un glas 
Şi-un miros blând de flori uscate 
M’atinge ’ncet la orice pas. 


Tacere — gozul — buruiana 
Ма prind, m’adorm si ma ’nvelesc . 
Din depărtare râde vântul 
Peste ogorul unguresc. 


IV 


Vii prea târziu femeie, 
Cu sufletul tău darnic, 
M’a omorît pustia 

In care strig zadarnic. 


Pustietatea largă, 

Vai ungurească pustă 
Cum m’a stropit pe aripi 
Mocirla ei îngustă. 


Azi nu mai e nimica 
O lacrimă să-mi deie, 
Eu am venit prea grabnic, 
Tu prea târziu femeie. 


LĂMURIRE 


Apariția acestui volum de versuri a preocupat în mod insistent 
multipla gândire a lui Octavian Goga. Intimilor săi le-a comunicat 
adeseori această intenţie şi unora, chiar, le-a împărtășit planul 
după care ar fi dorit să-şi grupeze materialul. Plasându-se deasupra 
eroicelor frământări pământești, voia să-și închidă cu un final 
de realizare senină opera sa. De aceea și titlul pe care l-a ales: 
DIN LARG. 

Pietatea d-nei Veturia Octavian Goga a făcut ca acest 
deziderat sufletesc să ia fiinţă. 

Noi n'am făcut decât să urmăm cu o deosebită grijă manuscrisul 
poetului. Tot ceea ce este cuprins în acest volum a fost rânduit 
de mintea şi mâna lui Octavian Goga. Nouă, nu ne-a revenit decât 
devotamentul unei realizări tehnice. 

DIN LARG 


Din larg 
Profetul 

